  Туспуктэм: Григорий Фомин Майя Бывальцева Нимысьтыз ожгар ужрадэ пыриськисьёслы но быремъёслэн семьяоссылы юрттэт сётон понна нимысьтыз фонд кылдытэмын лоуз. Со сярысь Россилэн азьмуртэз Владимир Путин 21-тӥ тулыспалэ Федерал собранилы вазиськоназ ялӥз. « Со (фонд – ред.) мерлыко, эм, психологи юрттэт сётонэз радъялоз, санаторийёсын тазалыкез юнматон ужпумъёсты сэрттоз-пертчоз, дышетонын, спортын, уже интыяськонын, ужбергатонын, быгатонлыкъёсты будэтонын, выль ӧнер басьтонын юрттоз. Фондлэн тужгес пусйымон нимаз ужпумез – доразы кема дыр ӵоже утялтонэз, ваньмызлы, кинлы кулэ, вылӥ технологиосъя лэсьтэм протезъёс пуктон ужез радъян » Владимир Путин, Россилэн азьмуртэз Со пусйиз, котькуд ветеран но бырем ожгарчилэн семьяез борды мерлыко ужась, координатор нимаз юнматэмын луоз. 2023-тӥ арын фондлэн ёзэтъёсыз кунысь вань улсовылъёсын кылдозы. Со дыре ик Владимир Путин пусйиз, ветеранъёслы, ожгаричослы но семьяоссылы юрттонъя фонд мукет кун ёзсъёсты кылкутонлэсь уг мозмыты. Озьы ик Россилэн азьмуртэз нимысьтыз ожгар ужрадэ пыриськисьёслы ӝыны арлы кык арняем, сюресэз лыдъятэк, отпуск сётыны куриз. Тодэ вайытом, Владимир Путин оборонно-промышленной предприятиосын ужасьёслы улон интыез пучи дунын арендае сётон программа кутыны ӵектӥз. Тегъёс: ВладимирПутин нимысьтызужрад юрттэт  